SYNEX เพิ่มสินค้าใหม่ 4 แบรนด์ หนุนกำไรไตรมาส Q1/60 นิวไฮ
SYNEX เพิ่มสินค้าใหม่ 4 แบรนด์ หนุนกำไรไตรมาส Q1/60 นิวไฮ
2 พ.ค. 2560

บล.ฟินันเซีย ไซรัส ระบุในบทวิเคราะห์ (2 พ.ค.) คาดกำไรไตรมาส 1/60 ของ บริษัท ซินเน็ค (ประเทศไทย) จำกัด (มหาชน) หรือ SYNEX ทำสถิติสูงสุดที่ 131 ล้านบาท +11% เทียบไตรมาสก่อนหน้า, +33% เทียบช่วงเดียวกันของปีก่อน จากการเพิ่มสินค้าใหม่ถึง 4 แบรนด์ในไตรมาสเดียวคือ D-Link, DJI, belkin, Apple (ยกเว้นสมาร์ทโฟน) ช่วยเสริมตลาด Commercial ที่บริษัทรุกมากขึ้นและ product mix ที่ดีทำให้อัตรากำไรขั้นต้นดีขึ้น
ส่วนกรณีมือถือหัวเหว่ยรุ่น Mate9 และ P10 ที่ผู้บริโภคร้องเรียนต่อ สคบ. ว่าชิ้นส่วนไม่ตรงสเปค คาดไม่กระทบอย่างมีนัยสำคัญ เพราะมือถือแบรนด์หัวเหว่ยทุกรุ่นมีสัดส่วนรวมกันไม่เกิน 10% ของรายได้รวม ยังแนะนำซื้อราคาพื้นฐาน 15.50 บาท